Νιόκι

Τα νιόκι () είναι οικογένεια ζυμαρικών της ιταλικής κουζίνας. Είναι φτιαγμένα από μικρά κομμάτια ζύμης, τα οποία συνήθως αποτελούνται από απλό συνδυασμό σιτάλευρου,Buonassisi, recipe #831-833 αυγού,Buonassisi, recipe #837-838 αλατιού και πατάτας.Buonassisi, recipe #854-857 Υπάρχουν παραλλαγές του πιάτου, στις οποίες προστίθενται επιπλέον υλικά, όπως αλεύρι από σιμιγδάλι,Vincenzo Buonassisi, Il nuovo codice della pasta, Rizzoli 1985, recipe #850-853 τυρί,Buonassisi, recipe #839-840 τριμμένη φρυγανιά,Buonassisi, recipe #877 "Al Pien... si tratta di gnocchi, delicatissimi, secondo un'antica ricetta mantovana..." καλαμποκάλευρο ή παρόμοια συστατικά,Waverley Root, The Food of Italy, 1971 passimLuigi Carnacina, Luigi Veronelli, La cucina rustica regionale (4 vol.), Rizzoli 1966, passimAccademia Italiana della Cucina, La Cucina: The Regional Cooking of Italy, tr. Jay Hyams, Rizzoli, 2009, passim και ενδεχομένως να περιλαμβάνει βότανα, λαχανικά και άλλα συστατικά. Τα βασικά συστατικά μπορούν να αντικατασταθούν με εναλλακτικά, π.χ. γλυκοπατάτες αντί για πατάτες ή ρυζάλευρο αντί για σιτάλευρο. Τέτοιες παραλλαγές θεωρούνται συχνά μη παραδοσιακές.

Η ζύμη για τα νιόκι απλώνεται συνήθως προτού κοπεί σε μικρά κομμάτια περίπου στο μέγεθος ενός φελλού μπουκαλιού κρασιού ή μικρότερο. Τα ζυμαρικά μπορούν να πιεστούν με ανάγλυφο αντικείμενο, όπως ένα πιρούνι ή έναν τρίφτη τυριού για αποκτήσουν ραβδώσεις ή να κοπούν σε μικρά κομμάτια. Τα νιόκι τρώγονται συνήθως ως πρώτο πιάτο, αλλά μπορούν επίσης να σερβιριστούν ως κοντόνο (συνοδευτικό) σε ορισμένα κύρια πιάτα.

Τα νιόκι διαφέρουν ως προς τη συνταγή και το όνομα σε διαφορετικές περιοχές. Για παράδειγμα, τα μαλφάτι Λομβαρδίας και Τοσκάνης (κυριολεκτικά κακής κατασκευής) παρασκευάζονται με ρικότα, αλεύρι και σπανάκι, καθώς και με την προσθήκη διαφόρων άλλων βοτάνων εάν απαιτείται.Buonassisi, recipe #875 Τα νιούντι της Τοσκάνης περιέχουν σαφώς λιγότερο αλεύρι αλλά ορισμένες ποικιλίες έχουν βάση το αλεύρι, όπως το strangulaprievete από την Καμπανία, το καβατέλλι από την Απουλία, το σαρδηνιακό μαλορέντους και ούτω καθεξής.Buonassisi, recipe #895 Τα νιόκι συνήθως μαγειρεύονται μόνα τους σε αλατισμένο βραστό νερό και στη συνέχεια προστίθενται διάφορες σάλτσες. Αλλά ορισμένα είδη φτιάχνονται από μαγειρεμένη πολέντα ή σιμιγδάλι, η οποία απλώνεται για να στεγνώσει, στρώνεται με τυρί και βούτυρο και ψήνεται.

Τα νιόκι τρώγονται ως πρώτο πιάτο (πρίμο πιάτο) αντί για σούπες (minestre) ή ζυμαρικά. Τα κοινά συνοδευτικά των νιόκι περιλαμβάνουν λιωμένο βούτυρο με φασκόμηλο, πέστο, καθώς και διάφορες σάλτσες. Τα νιόκι μπορεί να είναι σπιτικά, κατασκευασμένα από εξειδικευμένα καταστήματα ή να παράγονται βιομηχανικά και να διανέμονται στο ψυγείο, αποξηραμένα ή κατεψυγμένα. Τα περισσότερα νιόκι βράζονται σε νερό και μετά σερβίρονται με σάλτσα. Τα μικρά νιόκι σούπας μερικές φορές φτιάχνονται πιέζοντας τη ζύμη μέσα από ένα χοντρό κόσκινο ή ένα διάτρητο κουτάλι.

 Προέλευση 
Η λέξη gnocchi μπορεί να προέρχεται από την ιταλική λέξη nocchio, που σημαίνει ρόζος ξύλου, ή από το nocca, που σημαίνει κότσι.Lo Zingarelli, 2008. Είναι παραδοσιακό είδος ιταλικού ζυμαρικού από τη ρωμαϊκή εποχή. Εισήχθη από τις ρωμαϊκές λεγεώνες κατά την επέκταση της αυτοκρατορίας στις χώρες της ευρωπαϊκής ηπείρου. Μια αρχαία ρωμαϊκή συνταγή αποτελείται από ένα χυλό σαν σιμιγδάλι αναμεμειγμένο με αυγά. Παρόμοια μοντέρνα πιάτα περιλαμβάνουν τα ψημένα νιόκι αλλά ρομάνα και τα σαρδηνιακά μαλορέντους που δεν περιέχουν αυγά.

Αφού εισήχθησαν οι πατάτες στην Ευρώπη, ενσωματώθηκαν σε συνταγές νιόκι.Theisen, K. "World Potato Atlas: China - History and Overview". International Potato Center. Τα νιόκι πατάτας είναι ιδιαίτερα δημοφιλή στις περιοχές Αμπρούτσο, Φρίουλι-Βενέτσια Τζούλια, Βένετο και Λάτιο.

 Κατασκευή και συσκευασία 
Τα νιόκι που παρασκευάζονται στο σπίτι καταναλώνονται συνήθως την ίδια μέρα που φτιάχνονται. Ωστόσο, μπορούν να κοπούν σε ζυμαρικά σε μέγεθος μπουκιάς, να απλωθούν ομοιόμορφα σε ένα ταψί, να καταψυχθούν, στη συνέχεια να συσκευαστούν σε αεροστεγή σακούλα και να επιστρέψουν στην κατάψυξη για μελλοντική κατανάλωση. Αυτή η μέθοδος μπορεί να επιτρέψει στα νιόκι να διαρκέσουν πάνω από 2 μήνες στην κατάψυξη.

Τα εμπορικά νιόκι πωλούνται συχνά σε τροποποιημένη ατμοσφαιρική συσκευασία και μπορεί να επιτύχουν διάρκεια ζωής δύο εβδομάδων ή και περισσότερο υπό ψύξη. Μερικά πωλούνται σε συσκευασία κενού που μπορεί να παραμείνει στο ράφι και χρειάζεται να τοποθετηθεί στο ψυγείο μόνο αφού ανοιχτεί.

 Παραπομπές 

Κατηγορία:Σλοβενική κουζίνα
Κατηγορία:Κροατική κουζίνα
Κατηγορία:Αυστριακή κουζίνα
Κατηγορία:Γαλλική κουζίνα
Κατηγορία:Ιταλική κουζίνα
Κατηγορία:Ζυμαρικά